Pennatula phosphorea

***Pennatula phosphorea*** é unha especie de cnidario da clase dos antozoos, subclase dos octocoraliarios, orde dos pennatuláceos e suborde dos subseliforos, unha das 12 integradas na actualidade (2020) na familia dos pennatúlidos.

## Taxonomía 
### Descrición 
A espeie foi descrita en 1758 por Linneo, no volume 1º da 10ª edición do seu *Systema Naturae*. 

### Sinónimos 
Ademais de polo nome válido, a especie coñeceuse tamén polos sinónimos: É relativamente común no mar Adriático. E recentemente observouse no suroeste da illa de Cefalonia, no mar Xónico oriental. Así mesmo, encóntrase tamén nas costas do norte do Atlántico oriental, no Canadá e os Estados Unidos.  

Describíronse exemplares referidos a esta especie en Nova Zelandia, e tamén existen rexistros na rexión Indo-Pacífica oriental e meridional, pero a confusión con outras especies fai incerta a verdadeira distribución xeográfica de *P. phosphorea*.

### Hábitat 
*Pennatula phosphorea* é unha especie epibentónica, que vive nas zonas circalitorais e batiais. Encóntrase entre os 20 e os 700 m de profundidade, en fondos areosos ou lamacentos. até os 550 m.

## Bioloxía 
*Pennatula phosphorea* é unha pluma de mar que mide até 40 cm de lonxitude (incluído o pedúnculo), e aproximadamente a metade desta lonxitude sobresae por riba do sedimento. aínda que probabelmente sexa anual, como noutras especies similares.  Non se coñecen as larvas pero suponse que son lecitotróficas, dado o seu gran ovocito. A vida útil das larvas aínda está por determinar.

## Ameazas 
Tendo en conta que *P. phosphorea* vive con abundancia variábel en sedimentos brandos en ambientes circalitorais, a principal ameaza para esta especie no Mediterráneo é a perturbación mecánica polas actividades de pesca demersal, especialmente a pesca de arrastre. A pesca de arrastre de fondo provoca perturbacións crónicas e xeneralizadas nos fondos mariños en mares pouco profundos e pode provocar cambios na estrutura trófica e na función das comunidades bentónicas. Pode ter a maior influencia negativa sobre determinadas subpoboacións de *P. phosphorea*, eliminando principalmente os espécimes de gran tamaño, que son os individuos reprodutores. Non se realizaron estudos para estudar a redución das poboacións de *P. phosphorea* polas actividades pesqueiras. Porén, a especie cobre fondos brandos de lama, que son as zonas que forman os principais caladoiros de *Nephrops norvegicus* e outros caladoiros comerciais importantes que operan fóra de España, Italia, Alxeria e Tunisia.Ademais da resuspensión de partículas finas debido á actividade de arrastre, a ancoraxe tamén pode causar danos físicos a especies estáticas de megafauna como as plumas de mar.

## Estado de conservación 
A Unión Internacional para a Conservación da Natureza e dos Recursos Naturais (UICN), tendo en conta o antedito, sospeita que a poboación de *Pennatula phosphorea* diminuíu nun 40 % nos últimos 20 anos (é probábel que sexan aproximadamente tres xeracións) e seguirá diminuíndo nun 20 ou 30 % nos próximos 10 anos de continuar as ameazas citadas, polo que cualifica o estado de conservación da especie como *VU* (vulnerábel).

Os fondos con pennátulaceos forman parte de varias accións de xestión internacionais:

** Pennatula phosphorea*, xunto con *Funiculina quadrangularis* e *Virgularia mirabilis*, é unha das especies determinantes do hábitat "colonias de plumas de mar e megafauna escavadora" (OSPAR).
* Os fondos de plumas de mar tamén se identifican no plan de acción para hábitats escuros, definido no marco do "Plan de Acción para o Mediterráneo" do Programa das Nacións Unidas para o Medio Ambiente.
* A Comisión Xeral de Pesca para o Mediterráneo tamén considera os campos de pennatuláceos como un hábitat mariño esencial (EMH) importante para a produtividade pesqueira.  

## Notas 
### Bibliografía 
* Cairns, S. D.; D. R. Calder, A.; Brinckmann-Voss, C. B.; Castro, D. G.; Fautin, P. R.; Pugh, C. E.; Mills, W. C.; Jaap, M. N.; Arai, S. H.; D. Haddock & D. M. Opresko (2003): *Common and Scientific Names of Aquatic Invertebrates from the United States and Canada: Cnidaria and Ctenophore*, Second Edition. American Fisheries Society Special Publication, nº 28. 
* George, John David & Jennifer George (1979): *Marine Life: An Illustrated Encyclopedia of Invertebrates in the Sea*. Nova York, NY, USA: John Wiley and Sons. ISBN 978-0-4710-5675-1, pp. 18-21.
* Linnaeus, C. (1758): [*Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata, vol. 1:  Laurentius Salvius: Holmiae(https://gl.wikipedia.org/wiki/Estocolmo)*]. 
* Ruppert, E. E.; R. S. Fox & R. D. Barnes (2004): *Invertebrate Zoology. A functional evolutionary approach*. 7th Ed. Boston, Massachusetts, USA: Cengage Learning, Inc. ISBN 978-0-0302-5982-1.
* Veron, J .E. N. (2000): *Corals of the World. Vol. 3*. Townsville, Queensland, Australia: Australian Institute of Marine Sciences.

### Outros artigos 
* Octocoraliarios
* Pennatuláceos
* Pennatúlidos

### Ligazóns externas 
* *Pennatula phosphorea* Linnaeus, 1758  en Museum national d'Histoire naturelle. *Inventaire National du Patrimoine Naturel* . Consultado o 10 de setembro de 2020.